Timur Oduşev Hollivudun ən yaxşı gənc aktyoru mükafatını alıb
Azərbaycanlı gənc aktyor "Sahə" filmində ifa etdiyi rola görə Hollivudun yüksək mükafatına layiq görülüb
Gənc azərbaycanlı aktyor Timur Oduşev “Sahə” filmində ifa etdiyi rola görə Hollivudun gənc aktyorlarına verilən ən yüksək mükafata (Hollywood Young Artists Award) layiq görülüb. Gənc azərbaycanlı aktyor Timur Oduşev “Sahə” filmində ifa etdiyi rola görə Hollivudun gənc aktyorlarına verilən ən yüksək mükafata (Hollywood Young Artists Award) layiq görülüb. Timur Oduşev Hollivudun 32-ci gənc aktyor mükafatlarının təqdimatı mərasimində xarici kino-filmdə baş rolun ən yaxşı ifaçısı kimi mükafat alıb. Tədbir martın 13-də Kaliforniyada Los Anceles şəhərində keçirilib “Sahə” filminin quruluşçu-rejissoru İlqar Safat Amerikanın səsinə xəbəri təsdiqləyib. “Bu, bizim üçün böyük sevincdir. Əslində, sevincimizdən az qala şokda idik” -deyə o bildirib. “Sahə”filmi Azərbacyanın (“Nərimanfilm”) və Gürcüstanın (“Georgiafilm”) birgə layihəsidir. Film bütünlüklə Azərbaycanda çəkilib. “Sahə” filmi haqda məlumat almaq üçün bu linkə baxa bilərsiniz. Hollivudun gənc aktyorları mükafatları haqda məlumat aşağıdakı linkdədir. Jurnalist və yazar Dilşad Əliyarlı 20 ildən artıqdır "Amerikanın səsi"ndə çalışır. Azərbaycan xidmətində televiziya proqramlarının yaradıcılarından biri olan Dilşad Əliyarlı proqramının redaktoru və aparıcısıdır. Dilşad Əliyarlı ABŞ-dan Azərbaycan dilində yayımlanan ilk televiziya xəbər proqramının ilk aparıcısı olub.